Uppsjávarveiðiskip HB Granda hf . Ingunn AK , Faxi RE og Engey RE eru öll farin til loðnuveiða og í morgun var landað um 1.000 tonnum af loðnu úr Ingunni á Vopnafirði og Faxi bíður löndunar þar með um 900 tonn . Þá er Engey á miðunum og frystir aflann um borð . Sjávarútvegsráðuneytið gaf fyrir helgi út byrjunarkvóta á loðnuvertíðinni og er hann 180 þúsund lestir og er hlutur HB Granda um 27 þúsund tonn . Vilhjálmur Vilhjálmsson hjá HB Granda segir mjög ánægjulegt að veiðiárgangur loðnu skuli nú fundinn . Hann segir loðnuna veiðast frá svæði djúp norður af Grímsey og að svæði djúpt undan Langanesi og að hafrannsóknarstofnun hafi tekist að mæla hann að hluta þannig að hægt hafi verið að gefa út byrjunarkvóta . Reynslan sýni að betur gangi að mæla stofnstærð þegar gangan verður komin nær landinu . Vilhjálmur segir að á meðan upphafskvóti sé í gildi verði áhersla lögð á frystingu loðnunnar og er hún hafin hjá fyrirtækinu á Vopnafirði . Ekki veðri því kraftur í bræðslunni að sinni .